La Leche ligo

"La Leche" ligo (, , , en ĉiuj lingvoj uziĝas la hispana vorto por "lakto", "leche" , en Esperanto La Lakto-ligo aŭ simple LLL) estas neprofitcela organizaĵo, kiu zorgas pri antaŭenigo kaj disvastigo de mamnutrado. Ĝi estis fondita en 1956 en Usono kaj aktivas nuntempe en ĉirkaŭ 60 ŝtatoj.

La Leche League estas internacie agnoskita aŭtoritato rilate al mamnutrado. La Leche League International estas konsila membro de la Unuiĝintaj Nacioj de la Monda Organizaĵo pri Sano kaj disponigas siajn spertojn kaj publikaĵojn en pli ol 30 lingvoj kaj al interesataj fakuloj kaj al amatoroj.

La profesia konsilantaro  ,  de la ligo, al kiu apartenas konataj sciencistoj, zorgas pri informoj laŭ la plej lastaj esploroj kaj kontrolas ĉiajn medicinajn punktojn en la LLL-publikaĵoj. Ĝi estas komunutila, superkonfesia kaj politike neŭtrala institucio.

La celo de LLL estas doni subtenon, kuraĝigon kaj informon al ĉiu virino, kiu deziras mamnutri sian infanon.

La baza ideo de LLL estas la komunikado de virino al virino, konsilo kaj helpo, subteno kaj kuraĝigo de patrinoj, kiuj mem manutris, al ĉiuj patrinoj, kiuj deziras mamnutri aŭ jam faras tion. Tio eblas per monataj renkontiĝoj kaj telefonaj konsiloj. La konsilantinoj, edukitaj de LLL, transdonas aldone al personaj spertoj sciojn, kiujn ili ricevis dum seminarioj de LLL.

 Notoj kaj referencoj 

 Vidu ankaŭ 
Mamnutrado
Patrina lakto

 Eksteraj ligiloj 
 Oficiala retejo (, , , ,  kaj )
 retejo de la franca sekcio
 retejo de la germania sekcio 
 retejo de la aŭstria sekcio
 retejo de la rusia sekcio
 retejoj de la hispania sekcio hispane kaj katalune  (eŭska retejo denove fermiĝis), 
 ankaŭ ekzistas aliaj hispanlingvaj landaj retejoj ekz. en Argentino, Ĉilio, Kubo, Meksiko kaj Nikaragvo 
 la retejo de la itala sekcio en 2025 nur limigite funkcias, sed funkcias forumo en Facebook kaj itala retejo de la svisa sekcio
 retejo de la portugala sekcio ankaŭ por Angolo kaj Mozambiko kaj aparta [https://www.facebook.com/p/La-Leche-League-Brasil-100067793526125/ forumo en Facebook por Brazilo

Kategorio:Beboj
Kategorio:Nutrado